CHO คว้ารางวัลประดิษฐ์ “รถวิเคราะห์ผลด่วนพิเศษ” หนุนตรวจโควิดเชิงรุก
CHO รับรางวัลประดิษฐ์คิดค้น “รถวิเคราะห์ผลด่วนพิเศษ” เพื่อใช้ในการวิเคราะห์ผลตรวจเชื้อไวรัสโควิด-19 ในสถานการณ์ค้นหาเชิงรุกในชุมชนกลุ่มเสี่ยง
CHO รับรางวัลประดิษฐ์คิดค้น “รถวิเคราะห์ผลด่วนพิเศษ” เพื่อใช้ในการวิเคราะห์ผลตรวจเชื้อไวรัสโควิด-19 ในสถานการณ์ค้นหาเชิงรุกในชุมชนกลุ่มเสี่ยง
8 ก.พ. 2565

นายสุรเดช ทวีแสงสกุลไทย ประธานเจ้าหน้าที่บริหาร บริษัท ช ทวี จำกัด (มหาชน) หรือ CHO พร้อมด้วยผู้ช่วยศาสตราจารย์ ดร.จุฑามาศ รัตนวราภรณ์ ประธานหลักสูตรสหสาขาวิชาวิศวกรรมชีวเวช คณะวิศวกรรมศาสตร์ จุฬาลงกรณ์มหาวิทยาลัย และคณะทำงาน ร่วมรับรางวัลประดิษฐ์คิดค้น “รถวิเคราะห์ผลด่วนพิเศษ” ในพิธีเปิดงาน “วันนักประดิษฐ์” และพิธีมอบรางวัลการวิจัยแห่งชาติ ประจำปี 2564-2565
โดย “ช ทวี” ได้ร่วมกับคณะวิศวกรรมศาสตร์ จุฬาลงกรณ์มหาวิทยาลัย ผลิตรถวิเคราะห์ผลด่วนพิเศษต้นแบบ เพื่อใช้ในการวิเคราะห์ผลตรวจเชื้อไวรัสโควิด-19 ในสถานการณ์ปฏิบัติการค้นหาเชิงรุกทันทีในชุมชนกลุ่มเสี่ยง ภายในรถเป็นห้องปฏิบัติการสามารถตรวจวิเคราะห์ผลได้อย่างถูกต้อง แม่นยำ รวดเร็ว สะดวก ปลอดภัย และผ่านการรับรองจากกรมวิทยาศาสตร์การแพทย์ กระทรวงสาธารณสุข